தமிழ் மருத்துவத்தின் குறியீட்டு எண்கள் உடலியலைச் சுட்டுவதைப் போல, தொல்காப்பியம் எழுத்து, சொல், பொருள் ஆகிய மூன்று அதிகாரங்களை அதிகாரம் ஒன்றுக்கு ஒன்பது இயல்கள் என இருபத்தேழு  இயல்களைக்  கொண்டுள்ளது. ‘மூன்றே பொருளாய் முடிந்தது அண்டம் மூன்றே பொருளாய் முடிந்தது பிண்டம் மூன்றே பொருளாய் முடிந்தது மருந்து மூன்றே பொருளாய் முடிந்த்து வாதமே’ 	- திருமந்திரம். தமிழ் மருத்துவம் அண்டம், பிண்டம், மருந்து, வாதம் ஆகிய நான்கும் மூன்று பொருளாய் முடிந்தது என்கிறது. அந்த மூன்றே தொல்காப்பியத்தில் அதிகாரங்களாக அமைந்துள்ளன.  ‘மறைந்த ஒழுக்கத்து ஓரையும் நாளும் துறந்த ஒழுக்கம் கிழவோற்கு இல்லை’.   களவியல் - 45.